කෘතවේදී පලස්තීන ජනතාව රාජ්‍ය නායකයෙක්ට පිරිනමන ඉහළම සම්මානය වන “පලස්තීන තාරකාව” සම්මානය අප ජනාධිපතිතුමාට පිරිනැමීමෙන් මෙම අභිමානවත් ශ්‍රීලාංකිකයාට ඔවුන්ගේ හදවත්වල ඇති භක්තිය පෙන්නුම් කළේය.මැදපෙරදිග රටවල් ශ්‍රී ලංකාව ඔවුන්ගේ ඉතාම කුලුපග මිතුරෙක් ලෙස සලකන බව ජිනීවාහිදී අවස්ථා කිහිපයකදීම මනාව පෙනිණ.කුවේටය, එක්සත් අරාබි එමීර් රාජ්‍ය, ඉරානය මහින්ද රාජපක්ෂ මහතාගේ මඟ පෙන්වීම හා දූරදර්ශී නායක්තවය යටතේ එලෙස අප රටේ සමීප මිතුරන් බවට පත්වූ තවත් රටවල් කිහිපයකි.දැන් නැවත වරක් බහරේන් රාජ්‍ය සිය දේශයේ ඉහළම ගෞරව සම්මානය වන “ඛලිෆා” අභිධානය ජනාධිපති මහින්ද රාජපක්ෂ මහතාට පිරිනමා ඇත.බහරේන් රාජ්‍යය 1940 දී ස්ථාපනය කරන ලද මෙම සම්මානය මේ දක්වා පිරිනමා ඇත්තේ අතිවිශිෂ්ට ලෝක නායකයන් කිහිප දෙනෙකුට පමණි.